b'\n_START_ARTICLE_\nNockberge\n_START_PARAGRAPH_\nNockberge (redkeje Nockgebirge) je najzahodnej\xc5\xa1e in najvi\xc5\xa1je gorovje v Kr\xc5\xa1kih Alpah (Gurktaler Alpen) in se razprostira po delu Koro\xc5\xa1ke, Salzbur\xc5\xa1ke in \xc5\xa0tajerske. Zanj so zna\xc4\x8dilni \xc5\xa1tevilni obli in travnati vrhovi.\n_START_SECTION_\nOpis\n_START_PARAGRAPH_\nNajvi\xc5\xa1ji vrh je 2441 metrov visok Eisenhut in le\xc5\xbei na \xc5\xa0tajerskem. Najvi\xc5\xa1ji vrh na Koro\xc5\xa1kem je Veliki Rosennock z 2440 m nadmorske vi\xc5\xa1ine, na Salzbur\xc5\xa1kem pa je najvi\xc5\xa1ji K\xc3\xb6nigsstuhl z 2336 m nadmorske vi\xc5\xa1ine, pravzaprav le\xc5\xbei na tromeji med de\xc5\xbeelami._NEWLINE_Nockbergi na severu vse do Katschberga pripadajo Nizkim Turam, visokim do 1641 m. Na zahodu, Jezernica (Lieser) in Drava lo\xc4\x8dita Nockberge od skupine Ankogel v Visokih Turah in Ziljskih Alp. Ju\xc5\xbeni del sega do Osojskega jezera blizu naselja Sattnitz in Celov\xc5\xa1ke kotline. Na vzhodu Kr\xc5\xa1kih Alp so omejeni z linijo Krke-Flattnitzer H\xc3\xb6he (1400 m \xc3\xbc. A.)\xe2\x80\x93Paalbach._NEWLINE_Nockberge lahko razdelimo na osem podskupin. Ju\xc5\xbeno od Bad Kleinkirchheima se nahaja masiv Mirnocks (2110 m) z izjemno obikovanostjo dolin, ki segajo do vi\xc5\xa1ine 1343 m, W\xc3\xb6llaner Nocks (2145 m) in Gerlitzen (1909 m). Osrednji del Nockbergov tvorijo Osojske Alpe (2101 m) in Rosennock (2440 m). Na severu pogorja so Schwarzwand (2241 m), K\xc3\xb6nigstuhl (2406 m) in Eisenhut (2441 m).\n_START_SECTION_\nBiosferni park\n_START_PARAGRAPH_\nLeta 1980 je hotela de\xc5\xbeelna vlada na obmo\xc4\x8dju Nockberge zgraditi ogromen zimsko \xc5\xa1portni center s hotelskimi naselji in 18 gorskimi \xc5\xbeeleznicami. Doma\xc4\x8dini so se uprli tej ideji, saj so \xc5\xbeivljenjsko odvisni od gozda in pa\xc5\xa1ni\xc5\xa1tva in zahtevali za\xc5\xa1\xc4\x8dito obmo\xc4\x8dja. Leta 1981 je bila odprta 33,6 km dolga gorska cesta. 1. januarja 1987 je de\xc5\xbeelna vlada Koro\xc5\xa1ke obmo\xc4\x8dje za\xc5\xa1\xc4\x8ditila kot Narodni park. Kot razlog so navedeli 69 vrst ptic od tega 13 na rde\xc4\x8dem seznamu, nekaj endemi\xc4\x8dnih rastlin, prav tako so navedli geolo\xc5\xa1ke posebnosti, mineralne vrelce in druge posebnosti. Ker to samo po sebi ni bilo dovolj za narodni park, na obmo\xc4\x8dju se namre\xc4\x8d intenzivno gospodari, so se leta 2004 za\xc4\x8dele aktivnosti za ustanovitev primernej\xc5\xa1e za\xc5\xa1\xc4\x8dite, obmo\xc4\x8dje je bilo razgla\xc5\xa1eno za biosferni rezervat pod okriljem Unesca v velikosti 184,3 km\xc2\xb2. Gre za model sonaravnega gospodarjenja in varovanja narave (rastlin, \xc5\xbeivali in habitatov). Pri tem sodelujejo kmetje, lovci in uprava parka. Koncept biosfernega parka Nockberge je bil razvit v sodelovanju z glavnimi regionalnimi zainteresiranimi stranmi: Zbornico za kmetijstvo in gozdarstvo in Upravo Narodnega parka in predstavlja pogodbeni model sodobnega ohranjanja narave. Vse \xc5\xa1tiri ob\xc4\x8dine: Bad Kleinkirchheim, Krems in K\xc3\xa4rnten, Radenthein in Reichenau, Kmetijstvo in gozdarstvo kot tudi turizem, zagotavljajo osnovo za na\xc4\x8din \xc5\xbeivljenja v obmo\xc4\x8dju. Rudarstvo v Radentheinu so ustavili, Bad Kleinkirchheim je ozna\xc4\x8den kot v "Alpsko Wellness mesto". Starodavna tradicija, odnos prebivalcev do zemlje in regionalne specialitete so tisto, kar daje temu obmo\xc4\x8dju svoj \xe2\x80\x8b\xe2\x80\x8bzna\xc4\x8daj in razpoznavnost._NEWLINE_Ponovno so naselili svizca, ki so ga v 19. st. skoraj iztrebili zaradi zdravilne ma\xc5\xa1\xc4\x8dobe._NEWLINE_Znamenita rastlina Nockbergov je zdravilna \xc5\xa1pajka (vrsta baldrijana, Valeriana celtica), katere korenine so zdravilne. Je ve\xc4\x8dletna zelnata rastlina, ki zraste do 15 cm visoko in cveti med junijem in avgustom. Nabiranje \xc5\xa1pajke je v rezervatu strogo omejeno, dovoljenje za to ima le nekaj dru\xc5\xbein. Njena uporaba je znana \xc5\xbee od leta 500 pr.n.\xc5\xa1t. Posebej priljubljena je bila na Orientu. Glavni izvoznik je bilo mesto Judenburg v Avstriji._NEWLINE_\xc5\xa0e ena posebnost se nahaja v Nockbergih. Najobse\xc5\xbenej\xc5\xa1i smrekov gozd in na vi\xc5\xa1jih legah gozd cemprinov (Pinus cembra), posebne vrste belega bora.\n_START_SECTION_\nUprava\n_START_PARAGRAPH_\nV Nockbergih so sedem informacijskih centrov, ki ponujajo informacije o razstavah in mo\xc5\xbenostih rekreacije. Mogo\xc4\x8de je spoznati rudarsko zgodovino, sirarstvo in pa\xc5\xa1ni\xc5\xa1tvo in ljudske obi\xc4\x8daje v zgodovini in na\xc4\x8din \xc5\xbeivljenja danes. Informacijski centri so razporejeni vzdol\xc5\xbe alpske ceste in so torej dostopni z motornim vozilom. Sede\xc5\xbe uprave je v Ebene Reichenau.\n_START_SECTION_\nNockalmska cesta\n_START_PARAGRAPH_\nNockalmska cesta poteka skozi sredino parka na na\xc4\x8din, da je narava \xc4\x8dim manj prizadeta. Zgrajena je bila leta 1981 in je dolga skoraj 35 km. Ima 52 zavojev, vsak med njimi je ozna\xc4\x8den s \xc5\xa1tevilko in imenom okolju pripadajo\xc4\x8de rastline. Najvi\xc5\xa1ja to\xc4\x8dka je na Eisentalh\xc3\xb6he (nadmorska vi\xc5\xa1ina 2042 m), nad dvatiso\xc4\x8d metrov se dvoge dvakrat. Iz posameznih izhodi\xc5\xa1\xc4\x8d ob cesti so urejene pe\xc5\xa1 poti vseh te\xc5\xbeavnostnih stopenj. Med njimi je tudi nekaj u\xc4\x8dnih poti. V centu Glocken je mogo\xc4\x8de videti tudi multimedijsko predstavitev parka. Cesta je odprta od maja do oktobra in je pla\xc4\x8dljiva.'